《送韩宗弼》
宋代·苏辙

大野将冻河水微，慨然临流送将归。
登舟上帆手一挥，脱弃朋友如敝衣。
我来三见芳草腓，来时同寮今已非。
念昔相従未尝违，西湖幽远人事稀。
青莲紫芡倾珠玑，白鱼掉尾黄鳖肥。
客醉将起命阖扉，方桥月出风露霏。
星河下照摇清辉，喧呼笑语相嘲讥。
岁月一逝空长欷，交游去尽将谁依。
君家汉代平与韦，蔼然令德传余徽。
鸣鸠著地鸿高飞，安得久此同絷鞿。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。